Viiri

Viiri on küla Hiiu maakonnas, Hiiumaa valla lõunaosas. Kuni 2017. aasta Eesti omavalitsuste haldusreformini kuulus küla Emmaste valda.

Viiri piirneb põhjas Kabuna, läänes Reheselja, edelas Pärna, lõunas Lepiku, kagus Emmaste, idas Riidaküla ja kirdes Metsalauka külaga.

Nimi
Leo Tiik pakkus, et kohanimi lähtus viigerhülgest. Kohanime on mainitud 1564 kujul Wiger, 1565 Wiker, 1609 Wikri, 1712 Vijri ja 1844 Wigri.

Loodus
Külas asub Murro rändrahn.

Elanike arv

 Elanike arv  Aasta46 195939 197030 200025 201120 2021

Ajalugu 
Viiri kuulus ajalooliselt Agapäe vakusesse ja Emmaste mõisa alla. Läänemaa 1725–1726 adramaarevisjoni alusel oli Vigri külas 7 talu, mille peremehed olid Wigri Knuth, Wigri Jüri, Wigri Andres, Wigri Mart, Proso Pert, Simona Matz ja Casper Pent.

1835 oli Vigri külas kuus talu, mille elanikud said omale perekonnanimedeks nimed: Halder, Perd, Remmelg, Sarapuu (Sarrapu), Soo, Tammo, Tatter, Türna, Vesmes (Wesmes), Wae ja Õispuu (Höispu). Käina kihelkonna perekonnanimede panemise raamat; EAA.1864.2.VIII-196; 1835

Taristu 
Viiri piirneb kirdes Emmaste–Luidja maanteega, kust algas küla läbiv Metsalauka–Viiri tee. Tee lõunaosas algab Emmaste–Tohvri tee. Küla piirneb lõunaosas Mõisa–Lepiku teega.

Viited

Kategooria:Hiiumaa valla külad